open-index/open-wikipedia-markdown huggingface dataset:
2018 ஹுவாலியன் நிலநடுக்கம்

[வலது|thumb|270x270px|டாய்வான் மத்திய [வானிலை ஆய்வு மையத்தின்படி 2018 ஹுவாலியன் நிலநடுக்கத்தின் ரிக்டர் அளவு]]
[வலது|thumb|388x388px|2018 ஹுவாலியன் நிலநடுக்கத்தை சித்தரிக்கும் [வரைபடம்]]
2018 ம் ஆண்டு, 6 பிப்ரவரி அன்று, இடநேரம் 23:50 மணிக்கு, உந்தத்திறன் ஒப்பளவில் 6.4 ஆக பதிவான நிலநடுக்கம் டாய்வானை தாக்கியது. மெர்காலி தீவிர அளவில் வீஐஐ (மிகவும் தீவிரம்) ஆக பதிவான ஹுவாலியன் கடற்கரை எல்லை தான் அதிக பாதிக்கப்பட்டு, அந்நிலநடுக்கத்தின் நடுவமாக அமைந்தது. குறைந்தபட்சம் 12 இறப்புகளும் 277 க்கும் மேற்பட்ட காயமடைந்தோரும் அறிவிக்கப்பட்டுள்ளது.

## [[தட்டுப் புவிப்பொறைக் கட்டமைப்பு]]
டாய்வானின் வரலாற்றில் வலிமை வாய்ந்த நிலநடுக்கங்கள் உள்ளன.
 இத்தீவு, ஃபிலிப்பீன மற்றும் இயூரேசிய கண்டத்தட்டுகளின் நடுவிலான கூட்டுச்சதி மண்டலத்தில் அமைகின்றது. நிலநடுக்கத்தின் இடத்தில், இக்கண்டத்தட்டுகள் ஓராண்டுக்கு 75 மில்லிமீட்டர் என்ற விகிதத்தில் குறுகிப் போகின்றன.

## நிலநடுக்கம்
எம் 4.6 க்கும் மேற்பட்ட 9 முந்தையநடுக்கங்களைக் கொண்டு அப்பகுதியை பல நாட்களாய் பாத்தித்து, பல நிகழ்வுகளின் வரிசையில் மிகப்பெரிதாக அமைந்தது இந்நிலநடுக்கம். 4 பிப்ரவரி அன்று எம். 4.8 நில அதிர்வுடன் தொடங்கி, அதே நாள் சில கிலோமீட்டர் தொலைதூரத்தில் இன்னொரு எம். 6.1 அதிர்வும் நிகழ்ந்தது. 6 பிப்ரவரி அன்றைய நிலநடுக்கம் சாய்வுச்சீட்டு குழப்பத்தால் நடைபெற்றது.

இந்நிலநடுக்கம், 2016 ல், டாய்வானின் டாய்னான் பகுதியில் நிகழ்ந்து, 117 நபர்களை கொன்ற நிலநடுக்கத்தின் இரண்டாம் நூற்றாண்டு அன்றே நடந்தது.

இந்நிலநடுக்கத்தை பல மறுநிலவதிர்வுகளால் பின்பற்றியது. இவற்றின் மிகப்பெரிது 7 பிப்ரவரி அன்று, ஹுவாலியன் நகரத்திற்கு 19 கிலோமீட்டர் வடகிழக்கு திசையில் இடநேரம் 23:21 க்கு நடைபெற்று, வீஐ (வலுவானது) என்ற அதிகபட்ச தீவிரம் அடைந்த எம். 5.7 நிகழ்வாக அமைந்தது.

## சேதம்
[thumb|டாய்வானியக் குடியரசுத்தலைவர் [சாய் இங்-வென் என்பவர் ஹுவாலியன் நகரத்திலான ஒரு சாய்ந்த கட்டிடத்தை ஆய்வு செய்கின்றார்]]
ஹுவாலியன் நகரத்தின் ஏராளமான கட்டிடங்கள் சேதமடைந்தன; இவற்றில் 4 முழுமையாக அழிந்து வீழ்ந்தன. மார்ஷல் தங்கும்விடுதியின் தரைத்தளங்கள் தகர்ந்துப் போனதால், இருவர் உயிரிழந்தனர். தரைத்தளங்களின் அழிவால் தீவிரமாக சரிந்துள்ள *யுன் மென் ஸுயீ டீ* குடியிருப்பு கட்டிடத்தைச் சேர்ந்த பலர் உயிரிழந்தும், 8 பிப்ரவரி அன்று, சுமார் 6:30 இடநேர மணி வரை, 7 குடியிருப்பாளர்கள் இன்னும் காணாமல் போயிருக்கின்றனர். இன்னும் கட்டிட சரிவை தவிர்க்க, பாரந்தூக்கிகளால இக்கட்டிடத்தின் ஒரு பக்கத்தில் பெரிய கம்பிகள் வைக்கப்பட்டன. தலைநில சீனாவில் இருந்து வந்த 4 சுற்றுலா பயணிகளைச் சேர்ந்து, 277 பேர் படுகாயமடைந்தனர் எனவும் 12 பேர் உயிரிழந்தனர் எனவும் அதிகாரிகள் அறிவித்தனர். நிலநடுக்கத்தால் ஏற்படுத்தப்பட்ட சேதத்தினால், பல பாலங்களும் நெடுஞ்சாலைகளும் மூடப்பட்டன, மற்றும் நீரின்றி பல இல்லங்கள் கிடந்தன.

சேதமடைந்த கட்டிடங்களில் சிக்கியுள்ளவர்களை காப்பாற்ற நூற்றுக்கணக்கான தீயணைப்புத்துறையினரும் இராணுவ வீரர்களும் அழிவின் அருகில் இருந்தனர்.

## மேற்கோள்கள்

பகுப்பு:2018 நிலநடுக்கங்கள்
பகுப்பு:தைவானில் நிலநடுக்கங்கள்
மாரி செல்வராஜ்

**மாரி செல்வராஜ்** (*Mari Selvaraj*) என்பவர் தமிழ் எழுத்தாளரும் திரைப்பட இயக்குநரும் ஆவார். இவர் தாமிரபரணியில் கொல்லப்படாதவர்கள் என்ற சிறுகதைத் தொகுப்பின் ஆசிரியர். மாரி செல்வராஜ் பரியேறும் பெருமாள், கர்ணன், மாமன்னன் என்ற தமிழ்த் திரைப்படங்களை இயக்கியுள்ளார். பத்து வருடங்களுக்கும் மேலாக இயக்குநர் ராமிடன் உதவி இயக்குநராக பணி புரிந்தவர். பத்திரிக்கையாளராக சில வருடங்கள் பணியில் இருந்த இவர், ஆனந்த விகடனில் "மறக்க நினைக்கிறேன்" என்ற தொடரை எழுதியுள்ளார்.

## இளமை
மாரி செல்வராஜ் தூத்துக்குடி மாவட்டம் திருவைகுண்டம் வட்டம் புளியங்குளம் கிராமத்தைச் சேர்ந்த விவசாயத்தை தொழிலாக கொண்ட பெற்றோருக்கு மகனாகப் பிறந்தவர் ஆவார். வறட்சிகாலங்களில் இவரின் தந்தை வெளியூர்களுக்குச் சென்று வேடமிட்டு ஆடியிருக்கிறார்.

## திரைப்பட வாழ்க்கை
சொந்த ஊரிலிருந்து சென்னைக்கு வந்த இவர் ராமிடம் உதவி இயக்குநராக சேர்ந்து, மூன்று படங்களில் உதவி இயக்குநராக பணியாற்றியுள்ளார். பின்னர் பரியேறும் பெருமாள் திரைப்படத்தை இயக்கினார்.

## திரைப்படவியல்

## மேற்கோள்கள்

## வெளியிணைப்புகள்

பகுப்பு:இந்தியத் திரைப்பட இயக்குநர்கள்
பகுப்பு:திருநெல்வேலி மாவட்ட மக்கள்
பரியேறும் பெருமாள்

**பரியேறும் பெருமாள்** (*Pariyerum Perumal*)  பா. ரஞ்சித்தின் தயாரிப்பில் கதிர், ஆனந்தி முக்கிய கதாபாத்திரங்களில் நடித்து உருவாகியுள்ள திரைப்படம் ஆகும். இத்திரைப்படத்தினை மாரி செல்வராஜ் இயக்கியுள்ளார். மாரி செல்வராஜ் இயக்கும் முதல் திரைப்படம் இதுவாகும். இத்திரைப்படத்திற்கு  சந்தோஷ் நாராயணன் இசையமைக்கிறார். இத்திரைப்படம் 2018 செப்டம்பர் 28 ஆம் நாள் திரைக்கு வந்தது. ஊடகங்களில் பரவலான வரவேற்பை இப்படம் பெற்றுள்ளது.

## நடிப்பு
*கருப்பியாக சிப்பிப்பாறை நாய் 
*பரியேறும் பெருமாளாக கதிர்
*ஜோவாக ஆனந்தி 
*ஆனந்தாக யோகி பாபு 
*கல்லூரி பேராசிரியையாக லிசி ஆண்டனி

## தயாரிப்பு
அக்டோபர் 2016 இல் தனது தயாரிப்பு நிறுவனமான நீலம் புரொடக்சன்சைத் தொடங்கிய இயக்குநர் பா. ரஞ்சித், தனது நிறுவனத்தின் முதல் திரைப்படத்தினை  ("பரியேறும் பெருமாள்") மாரி செல்வராஜ் இயக்கப்போவதாக திசம்பர் 2016 இல் அறிவித்தார். திருநெல்வேலியைப் பின்களமாகக் கொண்ட இத்திரைப்படத்தில் நடிகர்கள் கதிர் மற்றும் ஆனந்தி முக்கியக் கதாபாத்திரங்களில் நடிக்கின்றனர். பா, ரஞ்சித்தின் படங்களுக்கு வழக்கமாக இசையமைக்கும்  சந்தோஷ் நாராயணன் இத்திரைப்படத்திற்கும் இசையமைக்கிறார்.

## மேற்கோள்கள்

## வெளியிணைப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:மாரி செல்வராஜ் இயக்கிய திரைப்படங்கள்
பகுப்பு:2018 தமிழ்த் திரைப்படங்கள்
வேலைவாய்ப்பு உறுதி திட்டம்

**வேலைவாய்ப்பு உறுதி திட்டம்** (*Employment  Assurance  Scheme  (EAS)*) 1993 ஆம் ஆண்டு, அக்டோபா் 2 அன்று இந்திய அரசால் நடைமுறைக்கு கொண்டு வரப்பட்டது. நாட்டிலுள்ள வளா்ச்சியால் பாதிக்கப்பட்ட பழங்குடியினா் வாழக்கூடிய பாலைவனங்கள், பழங்குடியிருப்புகள் மற்றும் மலைப்பகுதிகளாகிய 1778 பிற்பட்ட தொகுப்புகளில் செயல்படுத்தப்பட்டது. இத்திட்டம் விரிவாக்கப்பட்டு 5488 தொகுப்புகள் பயனடைந்தன. வேலையில்லா கிராமப்புற மக்களுக்கு கூலி வேலையை ஏற்படுத்தி தந்தது. 
1999 ம் ஆண்டு இத்திட்டம் மறுசீரமைக்கப்பட்டது. இதன் செலவினை மத்திய மாநில அரசுக்கு இடையே 75:25 என பிாித்துக்கொள்ளப்பட்டது. 2001ல் ஜவகா் கிராம வேலைவாய்ப்புத்திட்டம் மற்றும்  வேலைவாய்ப்பு உறுதி திட்டம் இரண்டும் இணைக்கப்பட்டது.

## மேற்கோள்கள்

## வெளியிணைப்புகள்
*RURAL DEVELOPMENT PROGRAMMES AND EXTERNALITIES: A STUDY OF SEVEN VILLAGES IN TAMIL NADU , VOL. II: REVIEW OF PROGRAMMES, Dr. E. KARUPPAIYAN PRINCIPAL INVESTIGATOR, DEPARTMENT OF ECONOMICS, ANNAMALAI UNIVERSITY, TAMIL NADU

பகுப்பு:இந்திய அரசுத் திட்டங்கள்
புத்தபாலிதர்

**புத்தபாலிதர்** (Buddhapālita)  (கிபி 470–550 )  மகாயான பௌத்த அறிஞர்களான  நாகார்ஜுனர் மற்றும் ஆரியதேவர் எழுதிய நூல்களின் உரையாசிரியர் ஆவார். இவரது சமகாலத்தில் வாழ்ந்த பாவவிவேகர் என்ற மகாயான பௌத்த அறிஞர், புத்தபாலிதரின் படைப்புகளை கடுமையாக விமர்சித்தவர். சந்திரகீர்த்தி என்ற பௌத்த அறிஞர், புத்தபாலிதரின்  கருத்துக்களை தீவிரமாக ஆதரித்தவர்.

இவர் மகாயான பௌத்தத்தின் பிரசங்கிகா அமைப்பின் பெரும் அறிஞர் ஆவார். தென்னிந்தியாவைச் சேர்ந்த இவர் நாலாந்தா பல்கலைக்கழகத்தில், ஆச்சாரியர் சங்கரக்சிதர் மற்றும் நாகமித்திரர் ஆகியவர்களின் சீடராக பௌத்த தத்துவம் மற்றும் இலக்கியங்களைப் பயின்றவர்.

பின்னர் தென்னிந்தியாவின் **தந்தபுரி** விகாரையில் தங்கி, ஆரியதேவர் மற்றும் நாகார்ஜுனரின் படைப்புகளுக்கு  உரை எழுதியவர். நாகார்ஜுனரின் மூலசர்வாஸ்திவாதம் (அடிப்படை ஞானம்)  எனும் நூலிற்கு, புத்தபாலிதர் எழுதிய மூலமத்தியமகவிருத்தி உரை நூல் புகழ்பெற்றது.

## மேற்கோள்கள்


பகுப்பு:470 பிறப்புகள்
பகுப்பு:550 இறப்புகள்
பகுப்பு:பௌத்த மெய்யியலாளர்கள்
பகுப்பு:பௌத்த அறிஞர்கள்
பகுப்பு:இந்தியப் பௌத்தர்கள்
வின்னி மண்டேலா

**வின்னி மதிகிசீலா மண்டேலா** ( Winnie Madikizela-Mandela 26 செப்டம்பர் 1936–2 ஏப்பிரல் 2018 ) என்பவர் தென்னாப்பிரிக்க நிறவெறி ஆட்சி முறைக்கு எதிராகப் போராடியவர், அரசியலாளர், பெண்கள் உரிமைகள் போராளி  மற்றும் நெல்சன் மண்டேலாவின் மேனாள் மனைவி ஆவார். 1994 முதல் 2003 வரையிலும் பின்னர் 2006 முதல் அவர் இறக்கும் வரையிலும் நாடாளுமன்ற உறுப்பினராக இருந்தார்.
ஆப்பிரிக்க தேசிய காங்கிரசு  என்னும் கட்சியின் பெண்கள் பிரிவின் செயற்குழுவில் இடம் பெற்றார். வின்னி மண்டேலா தென்னாப்பிரிக்காவின் தேசிய அன்னை என மதிக்கப்படுகிறார்.

## உசாத்துணை

பகுப்பு:தென்னாப்பிரிக்க அரசியல்வாதிகள்
பகுப்பு:பெண்ணியவாதிகள்
பகுப்பு:1936 பிறப்புகள்
பகுப்பு:2018 இறப்புகள்
பகுப்பு:20-ஆம் நூற்றாண்டு குற்றவாளிகள்
ஐக்கிய அமெரிக்க அரசியலமைப்பின் 15ஆம் திருத்தம்

ஐக்கிய அமெரிக்க அரசியலமைப்பின்  **பதினைந்தாம் திருத்தம்** (*Amendment XV*)  கூட்டரசோ மாநில அரசோ  ஓர் குடிமகனுக்கு, அவரது "இனம், நிறம், முந்தைய பணி போன்ற காரணங்களால் அவருக்கு வாக்களிக்கும் உரிமையை மறுப்பதை தடை செய்துள்ளது.  இது பெப்ரவரி 3, 1870 அன்று சட்டமாக ஏற்கப்பட்டது;  இது மீளமைப்பு சட்டத் திருத்தங்களின் மூன்றாவதும் கடைசியுமான சட்டத் திருத்தமாகும். 

அமெரிக்க உள்நாட்டுப் போரின் இறுதியாண்டுகளில் அரசியலமைப்பு மீளமைப்பு காலம் தொடங்கியது.  பல்லாயிரக்கணக்கான முன்னாள் கருப்பின அடிமைகளின் உரிமைகள் குறித்த  சட்டப் பேராயத்தில் பல விவாதங்கள் நடத்தப்பட்டன. 1869இல் பேராயம் அடிமைத்தனத்தை ஒழிக்கவும் அவர்களுக்கு குடியுரிமையும் சட்டத்தின் முன்னர் சமநிலையும் வழங்க திருத்தங்களை மேற்கொண்டது. 1868இல் யுலிசீஸ் கிராண்ட் குடியரசுத் தலைவரான பிறகே பெரும்பாலான குடியரசுக் கட்சியினர்  கருப்பின ஆண்களின் வாக்குகளைக் காப்பது  தங்கள் கட்சியின் வளர்ச்சிக்கு மிகத்தேவையானது  என்பதை உணர்ந்து கொண்டனர். இதைவிடக் கடுமையான அங்கங்களைக் கொண்ட திருத்தங்களை நிராகரித்த காங்கிரசு பெப்ரவரி 26, 1869இல் இன,நிற,பணி குறித்து வாக்குரிமை மறுக்கப்படலாகாது என்ற இத்தீர்மானத்தை முன்மொழிந்தது; சட்ட திருத்தத்தை ஏற்பதற்கு கூட்டரசு, மாநில அரசுகளில் நீண்ட  போராட்டங்களுக்குப்  பிறகு மார்ச் 30, 1870இல் இது அரசியலமைப்பின் அங்கமாக ஏற்கப்பட்டது.

பத்தொன்பதாம் நூற்றாண்டின் இறுதியில் ஐக்கிய அமெரிக்க உச்ச நீதிமன்றம் இந்த திருத்தத்தை குறுகிய கண்ணோட்டத்தில் நோக்கி  தீர்ப்புகள் வழங்கியது.  1890இலிருந்து 1910 வரை தெற்கத்திய மாநிலங்களில் மாநிலச் சட்டப்பேரவைகள் புதிய மாநிலச் சட்டங்கள் இயற்றி கருப்பினரின் வாக்குரிமையை மறுத்தன. கல்வியறிவு தகுதித்தேர்வு, தேர்தல் வரிகள் மூலமாக இந்த மறுத்தளிப்பை நிறைவேற்றின; அதேநேரம் வெள்ளையருக்கு *தாத்தா சரத்து* மூலம் இவற்றிலிருந்து விலக்களித்தன.  வெள்ளையர் மட்டுமே பங்கேற்ற துவக்கநிலை (பிரைமரி) தேர்தல்களும் வன்முறைகளும் கருப்பினர் பங்கேற்பை ஒடுக்கி வந்தன.   

இருபதாம் நூற்றாண்டில் உச்ச நீதிமன்றம் பரந்த கண்ணோட்டத்துடன் சிக்கல்களை ஆய்ந்து *தாத்தா சரத்துகளை*  சட்டவிரோதமாக்கியது (1915) ; இதேபோல டெக்சாசு பிரைமரி வழக்கில் (1927–1953) வெள்ளையர் மட்டுமே பங்கேற்ற பிரைமரி தேர்தல்களை நிராகரித்தது. தொடர்ந்து  இருப்பத்தி நான்காம் திருத்தத்தில் தேர்தல்களுக்காக வசூலிக்கப்பட்ட தேர்தல்வரி தடை செய்யப்பட்டது; 1966இல் நடந்த வழக்கொன்றில் மாநிலத் தேர்தல்களுக்கு தேர்தல் வரி வசூலிக்கப்படுவதும் சட்டவிரோதமாக்கப்பட்டது. இதனால் தேர்தல்களில் கருப்பின வாக்காளர்களின் பங்களிப்பு கூடியது. இந்த சீர்திருத்தங்களை வலிமைப்படுத்த காங்கிரசில் வாக்குரிமைச் சட்டம், 1965ஐ நிறைவேற்றியது. இதன்படி கூட்டரசு  வேற்றுமை காட்டக்கூடிய பகுதிகளில் மேற்பார்வையிடும் அதிகாரம் பெற்றது; கல்வியறிவுத் தகுதி போன்ற வேற்றுமைபடுத்தும் சட்டங்களைத் தடை செய்ததுடன் பாதிக்கப்பட்ட வாக்காளர்கள் சட்டத் தீர்வுகளைப் பெறவும் வழிவகை ஏற்படுத்தியது. 

இந்தத் திருத்தத்தில் பாலினம் குறித்து குறிப்பிடப்படாமையால் பெண்களுக்கு வாக்குரிமையை மறுப்பதை  தடை செய்யவில்லை.  

## உரை

## மேற்கோள்கள்

## பிற வலைத்தளங்கள்
* Impact of the 13th, 14th & 15th amendment
* U.S. Constitution's Fifteenth Amendment: Removing Race Qualifications for Voting
பகுப்பு:ஐக்கிய அமெரிக்க அரசியலமைப்பு
பகுப்பு:இனவாதம்
பெரும் நீர்நாய்

**பெரும் நீர்நாய்** (*Pteronura brasiliensis*) என்பது தென் அமெரிக்காவை தாயகமாகக் கொண்ட நீர்நாய் இனமாகும். இது மரநாய்வகையி குடும்பத்தின் மிக நீளமான உடல் கொண்ட விலங்காகவும்  வரை வளரக்கூடிய வகையில் தகவமைத்துக் கொண்டுள்ள ஒரே கொன்றுண்ணியாகவும் உள்ளது. மற்ற மரநாய்வகையி விலங்குகள் போலன்றி இது  சமுதாய வாழ்க்கைக்குரியது. மூன்று முதல் எட்டுவரையான குழுவாக வாழும்.  பொதுவாக தம் பகுதியில் அமைதியான விலங்காகக் காணப்பட்ட போதிலும்  குழுக்களுக்கிடையில் மூர்க்கத்தனமானது. இது பகல் நடத்தைக்குரியதாக பகலில் செயற்றிறன் மிக்கதாகக் காணப்படும். இது ஒரு சத்தமிடும் விலங்கினமாக கோபம் மற்றும் மீளமைதலின் போது தனித்துவமான ஒலியெழுப்புவது பதிவுசெய்யப்பட்டுள்ளது. 

பெரும் நீர்நாய் தென்னமெரிக்காவின் வட மத்திய பகுதியில், அதிலும் அதிகமாக அமேசன் ஆறு மற்றும் பந்தானல் பகுதியில் வாழ்கிறது.

இதன் பரவல் பெருமளவு குறைவடைந்து செல்வதுடன் தொடர்ச்சியற்றும் காணப்படுகின்றது. 1950,1960 களில் உச்சமடைந்த அவற்றின் மென்மையான தோலுக்கான வேட்டையாடல்களால் அவற்றின் எண்ணிக்கை வெகுவாகக் குறைந்தது. இவ்விலங்குகளின் எண்ணிக்கை காடுகளில் 5,000ஐ விடக்  குறைந்தமையால்  1999 இல் ஆபத்துக்குள்ளான விலங்குகளின் பட்டியலில் சேர்க்கப்பட்டது. இது அமெரிக்க வெப்ப மண்டலப் பகுதியில் காணப்படுகின்ற மிக ஆப்த்துக்குள்ளான விலங்கு ஆகும். இவற்றின் வாழிடம் பாதிப்புக்குள்ளாதல் மற்றும் இடர்நிலை என்பன அதிகமானதாகும். இராட்சத நீர்நாய் ஒரு பிறப்பாக்க வளம் குறைந்த விலங்காகவும் உள்ளது ; 2013 இல் 60 விலங்குகள் மட்டுமே பிறந்தன.

பெரும் நீர்நாய்  ஈரூடகவாழி வாழ்க்கை முறையைக் காட்டுவதற்காக பல்வேறு இசைவாக்கங்களைக் காட்டுகின்றன. அவை; உடல் குறைந்தளவு மயிர்களால் மூடப்பட்டிருத்தல், செட்டை போன்ற வால், துடுப்புப் பாதங்கள் என்பனவாகும். இந்த விலங்கினங்கள், அடிக்கடி வெள்ளத்தால் நிரம்பக்கூடிய நன்னீர் ஆறுகளையும் ஓடைகளையும்  விரும்புவதுடன் ஏரிகள் நீர்வீழ்ச்சிகளையும் விரும்பும்.  தமது உணவு இடத்திற்கு அணமையில் தங்கும் முகாம்களை அமைப்பதற்கா அங்குள்ள தாவரங்களை துப்புரவு செய்யும்.  இராட்சத நீர்நாய் தனித்துவமாக கெளுத்தி முதலிய மீன்களை உண்பதுடன் ஆமை, நண்டு, பாம்பு  முதலானவற்றையும் உண்ணும்.  மனிதரைத் தவிர இதற்கு குறிப்பான கொன்றுண்ணி இல்லை.

## வகுப்பாக்கம்

மரநாய்வகையி குடும்பத்தின்  நீர்நாய் என்ற துணைக்குடும்பத்தில் உள்ள இனங்களில் ஒன்று பெரும் நீர்நாய் ஆகும். இந்த இனத்தில்  *P. b. brasiliensis* மற்றும் *P. b. paraguensis* என்று இரு துணையினங்கள் உள்ளன. 

## உயிரியல் மற்றும் நடத்தைகள்
பெரும் நீர்நாய் பரிய உடலமைப்புள்ள, கூட்டமாக வழும், ஒரு பகலாடி விலங்காகும். ஆரம்பகால நாடுகாண் பயணிகள் அவர்களின் படகுகளைச் சுழ்ந்து கொள்ளும்  சத்தமிடும் விலங்காக கூறுவர். 1970களின் பிற்பகுதியில் டியுப்பிலெக்சின் முன்மாதிரிகள் வரை இவ்விலங்கு பற்றி சிறியளவிலான தகவல்களே காணப்படுகின்றன  இந்த அழிவுக்குள்ளாகும் விலங்கு பற்றி அக்காலத்தில் தான் ஒரு ஆராய்ச்சி கட்டமைப்பு உருவாக்கப்பட்டது.

உருவவியல் மற்றும் நடத்தைகளைக் கொண்டு பெரும் நீர்நாயை மற்றைய நீர்நாயில் இருந்து இலகுவில் வேறுபடுத்த முடியும். மரநாய்வகையி குடும்ப விலங்கில் பாரிய உடல் நீளத்தை இவ்விலங்கு காட்டிய போதும் கடல் நீர்நாயும் பாரியதாகக் காணப்படும்.

## மேற்கோள்கள்


பகுப்பு:நீர்நாய்கள்
நீர்தேக்கங்களின் பட்டியல் இந்தியா

thumb|இந்தியாவிலுள்ள முக்கியமான ஆறுகள், ஏரிகள் மற்றும் நீர்த்தேக்கங்களின் வரைபடம்
இந்தப் பட்டியலானது இந்தியாவிலுள்ள பெரிய நீர்த்தேக்கங்களை உள்ளடக்கியவை. இதில்  கொள்ளவுடைய பெரிய  செயற்கை ஏரிகள் உட்பட அனைத்து ஏரிகளும் உள்ளன.  சீனா, அமெரிக்கா மற்றும் ரஷ்யாவிற்கு பிறகு அணைகளின் எண்ணிக்கை அடிப்படையில் இந்தியா நான்காவதாக உள்ளது. தற்போது இந்தியாவில் 4710 கட்டிமுடிக்கப்பட்ட பெரிய அணைகள் மற்றும் 390 அணைகள் கட்டுமானத்தின் கீழும் உள்ளன. இந்தியாவில் உள்ள பெரும்பாலான அணைகள் மாநில அரசுகள் மூலம் பராமரிக்கப்படுகின்றன. மேலும் சில அணைகள் பக்ரா பியாஸ் மேலாண்மை வாரியம் (BBMB), தாமோதர் பள்ளத்தாக்கு கழகம் (DVC) மற்றும் நேஷனல் ஹைட்ரோ எலக்ட்ரிக் பவர் கார்ப்பரேஷன் (NHPC) மூலம் கட்டுப்படுத்தப்படுகின்றன.

## பட்டியல்

## சான்றுகள்

## வெளியிணைப்புகள்
* National Register of Large Dams 

பகுப்பு:இந்திய நீர்த்தேக்கங்கள்
பிரிட்ஜ்கோபால் ஹரிகிஷன் லோயா

**பிரிட்ஜ்கோபால் ஹரிகிஷன் லோயா** (** Brijgopal Harkishan Loya**) (1966 - 2014) மும்பை சிபிஐ சிறப்பு நீதிமன்ற நீதிபதியாக பணியாற்றும் போது, சர்ச்சைக்கிடமான வகையில் நாக்பூரில் இறந்தவர். இவரது தீடீர் மரணம்,  இந்திய அளவில் சந்தேகமாக அறியப்பட்டது.

சொராபுதீன் சேக் போலி எண்கவுண்டர் வழக்கில், மும்பை சிபிஐ  நீதிமன்ற நீதிபதியாக விசாரித்துக்  கொண்டிருந்த நேரத்தில், 1 டிசம்பர் 2014 அன்று நாக்பூரில் மர்மமான முறையில் இறந்தார்.

நீதிபதி லோயா சந்தேக மரணம் குறித்தான வழக்கு மனுவை, உச்ச நீதிமன்றத்தின் தலைமை நீதிபதி தீபக் மிஸ்ரா தலைமையிலான அமர்வு விசாரித்து, 19 ஏப்ரல் 2018 அன்று தள்ளுபடி செய்ததுடன், லோயாவின் மரணம் இயற்கையானது என தீர்ப்பளித்தது.

### வரலாறு
22 நவம்பர் 2005 அன்று ஐதராபாதிலிருந்து மகாராஷ்டிர மாநிலத்திற்கு பயணித்த சொராபுதீன் சேக் மற்றும் அவரது மனைவி கௌசர் ஆகியோர் காவல்துறையினரால் தடுத்து நிறுத்தப்பட்டு, என்கவுண்ட்டரில் கொல்லப்பட்டனர். இந்த வழக்கில் முக்கிய சாட்சியாக கருதப்பட்ட துல்சிராம் பிரஜாபதியும், 2006ஆம் ஆண்டு குஜராத் காவல் துறையால் நடத்தப்பட்ட மற்றொரு போலி என்கவுண்ட்டரில் கொலை செய்யப்பட்டார்.  இந்த படுகொலைகளின் பின்னணியில் அமித் ஷா இருப்பதாக குற்றம்சாட்டப்பட்டு கைது செய்யப்பட்டார்.

சொராபுதீன் சேக் கொலை வழக்கை விசாரிப்பதற்கு, நீதிபதி லோயா, சூன் 2014ல், சிபிஐ சிறப்பு நீதிமன்ற நீதிபதியாக நியமிக்கப்பட்ட்டார். இக்கொலை வழக்கு விசாரணையின் போது,  பாரதிய ஜனதா கட்சியின் தேசியத் தலைவர் அமித் ஷாவை விசாரிக்க, நீதிமன்றத்திற்கு நேரில் வருகை தர நீதிபதி லோயா ஆனையிட்டார். 

நீதிபதி லோயா தன்னுடன் பணிபுரிந்தவரின் மகளின் திருமணத்தில் கலந்து கொள்வதற்காக  30 நவம்பர் 2014 அன்று நாக்பூர் சென்றார்.
 நாக்பூரில் ரவி பவன் எனும் அரசு விருந்தினர் மாளிகையில் தங்கியிருந்த நீதிபதி லோயா, 1 டிசம்பர் 2014 அன்று காலை 4 மணி அளவில் நெஞ்சு வலியால் துடித்தார். மருத்துவச் சிகிச்சைக்கான  இரண்டு மருத்துவ மனைகளுக்கு கொண்டு செல்லப்பட்ட லோயா, காலை 6.15 மணிக்கு மாரடைப்பால் இறந்தார். அவரது உடலை குடும்ப நண்பர் ஒருவர் லாத்தூருக்கு எடுத்துச் சென்றார். நீதிபதி லோயாவின் சட்டை காலரில் இரத்தக் கறை படிந்திருந்ததாக அவரது குடும்பத்தினர் கூறியிருந்தனர். அவரது மரணம் தொடர்பான பல்வேறு ஊகங்களும் சர்ச்சைகளும் தொடர்கின்றன.

நீதிபதி லோயாவின் மரணத்திற்கு பிறகு சொராபுதீன் வழக்கை விசாரிக்க நியமிக்கப்பட்ட நீதிபதி எம்.வி. கோசவி, புலனாய்வு நிறுவனங்களின் குற்றச்சாட்டுகள் ஆதாரமற்றவை என்று கூறி, 30 டிசம்பர் 2014ல் அமித் ஷாவை வழக்கில் இருந்து விடுவித்தார்.

### நீதிபதி லோயா இறப்பு குறித்து சிறப்பு புலனாய்வுக் குழு அமைக்க பொதுநல வழக்கு
நீதிபதி லோயாவின் சந்தேக மரணம் குறித்து சிறப்பு புலனாய்வு குழு அமைத்து விசாரணை நடத்தக்கோரி, உச்ச நீதிமன்றத்தில் பொதுநல வழக்குகள் தாக்கல் செய்யப்பட்டது.

15 சனவரி 2018ல் இவ்வழக்கு உச்சநீதிமன்றம் விசாரணைக்கு எடுத்துக் கொண்டது.

19 ஏப்ரல் 2018 அன்று இம்மனு மீதான தீர்ப்பை உச்ச நீதிமன்ற தலைமை நீதிபதி தீபக் மிஸ்ரா தலைமையிலான அமர்வு அறிவித்தது.

லோயா மரணம் தொடர்பாக 4 அதிகாரிகள் விசாரணையில் எந்த சந்தேகமும் இல்லை. பொது நல வழக்குகள் உள்நோக்கமுடையது. மேலும் இது நீதிமன்ற அவமதிப்பாகும் என்றும், சிறப்பு புலனாய்வுக் குழு விசாரணை தேவையில்லை எனவும் நீதிபதிகள் கூறி பொது நல வழக்கைத் தள்ளுபடி செய்தனர்.

## மேற்கோள்கள்

## வெளி இணைப்புகள்
*  நீதிபதி லோயா மரணம் குறித்த சர்ச்சை: உச்சநீதிமன்றமே விசாரிக்க முடிவு

பகுப்பு:1966 பிறப்புகள்
பகுப்பு:2014 இறப்புகள்
பகுப்பு:இந்திய நீதிபதிகள்
பூந்தி நகரம்

**பூந்தி** (**Bundi**) இந்தியாவின் இராஜஸ்தான் மாநிலத்தின் பூந்தி மாவட்டத்தின் நிர்வாகத் தலைமையிட நகரம் ஆகும். இந்நகரத்தின் மக்கள்தொகை 1,04,457 ஆகும். பூந்தி நகரம் படிக்கிணறு, அரண்மனை மற்றும் கோட்டைக்கும் பெயர் பெற்றது. மேலும் இது முன்னாள் பூந்தி இராச்சியத்தின் தலைநகரம் ஆகும்.

## புவியியல்
பூந்தி நகரம், கோட்டாவிலிருந்து 35 கி.மீ. தொலைவிலும், இராஜஸ்தான் மாநிலத் தலைநகரம் ஜெய்பூரிலிருந்து 210 கி.மீ. தொலைவிலும் உள்ளது.   பாகையில் அமைந்துள்ள பூந்தி நகரம், கடல் மட்டத்திலிருந்து 368 மீட்டர் உயரத்தில் உள்ளது. இந்நகரத்தின் மூன்று பக்கங்களிலும் ஆரவல்லி மலைத்தொடர்கள் உள்ளது.
நான்கு நுழைவு வாயில்கள் கொண்ட கோட்டைச் சுவர்கள், இந்நகரத்தைச் சுற்றிலும் அமைந்துள்ளது.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, பூந்தி நகரத்தின் மக்கள்தொகை 1,04,919 ஆகும். பூந்தி நகர மக்கள்தொகையில் ஆண்கள் 54,485 ஆகவும்; பெண்கள் 50,434 ஆகவும் உள்ளனர். சராசரி எழுத்தறிவு 82.04 %  ஆகவுள்ளது. பாலின விகிதம், ஆயிரம் ஆண்களுக்கு 926 பெண்கள் வீதம் உள்ளனர். மக்கள் தொகையில் இந்துக்கள் 74.29 % ஆகவும்; இசுலாமியர் 21.47% ஆகவும்; சமணர்கள் 3.12% ஆகவும்; பிற சமயத்தவர்கள் 1.12% ஆகவும் உள்ளனர்.


File:Bundi-Garh Palace-Chitrasala GVN-20131015.jpg|பூந்தி இராச்சிய கர் அரண்மனையின் ஓவியக் கூடம்
File:BundiAlley.jpg |பழைய பூந்தி நகரத் தெரு 
File:Lady in Bundi, Rajasthan.JPG | பூந்தி நகரப் பெண், ஆண்டு 1986 
Image:Mother and child in Bundi, Rajasthan.JPG |பூந்தி நகரத்தின் தாயும், சேயும்


## மேற்கோள்கள்

## வெளி இணைப்புகள்

* Bundi Tourism
* Official website of Bundi collectorate
* Genealogy of the ruling chiefs of Bundi

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பகுப்பு:பூந்தி மாவட்டம்
தாமோதர் பள்ளத்தாக்கு கழகம்

**தாமோதர் பள்ளத்தாக்கு கழகம்** (**Damodar Valley Corporation** (DVC) இந்திய அரசின் பொதுத்துறை நிறுவனம் ஆகும். 
தாமோதர் பள்ளத்தாக்கு கழகம், மேற்கு வங்காளம் மற்றும் ஜார்கண்ட் மாநிலங்களில் உள்ள தாமோதர் ஆற்றுப் பள்ளத்தாக்குகளில் அணைகள் கட்டுவதும், புனல் மற்றும் அனல் மின்சாரம் உற்பத்தி செய்வதும், தாமோதர் ஆற்றில் வெள்ளத்தடுப்பு மற்றும் மண்வளப் பாதுகாப்பு மேற்கொள்வதும் இதன் முதன்மைப் பணிகளாகும். இக்கழகத்தின் தலைமையகம் கொல்கத்தாவில் இயங்குகிறது.

## வரலாறு
பருவ மழைகளின் போது தமோதர் ஆற்றில் அடிக்கடி ஏற்படும் வெள்ளச் சேததத்தையும், மண் அரிப்பை தடுக்க, ஆற்றின் குறுக்கே அணைகள் கட்டவும்,  புனல் மின்சாரம் உற்பத்தி செய்யவும், இந்திய அரசு, பிகார் மற்றும் மேற்கு வங்காள மாநில அரசுகள் கூட்டாக மார்ச், 7 சூலை1948 அன்று தாமோதர் பள்ளத்தாக்கு கழகத்தை நிறுவினர்.

## வடி நிலப்பரப்பு
தமோதர் ஆற்றின் வடிநிலம் 24,235 சதுர கிலோ மீட்டர் பரப்பு கொண்டது. இவ்வடிநிலப் பரப்பில் தற்போதைய ஜார்கண்ட் மாநிலத்தின் தன்பாத், போகாரோ, ஹசாரிபாக், கேடர்மா, சத்ரா, பாலமூ, ராஞ்சி, லோஹர்தக்கா மற்றும் தும்கா என எட்டு மாவட்டங்களும், மேற்கு வங்காள மாநிலத்தின்  வர்தமான், ஹூக்லி, பாங்குரா மற்றும் புருலியா என ஐந்து மாவட்டங்களும் உள்ளது.

## தாமோதர் பள்ளத்தாக்கு மின்நிலையங்கள்
தாமோதர் பள்ளத்தாக்கு கழகம், தாமோதர் ஆற்றின் குறுக்கே நீர்த்தேக்கங்கள் கட்டியும், நிலக்கரி சுரங்கங்களிலிருந்து வெட்டி எடுக்கப்படும் நிலக்கரியைக் கொண்டு, 1953 முதல் புனல் மற்றும் அனல் மின்நிலையங்களிலிருந்து  மின் உற்பத்தி செய்கிறது.

## கட்டமைப்பு
தாமோதர் பள்ளத்தாக்கு கழகம் 7410 மெகா வாட் மின்சக்தி உற்பத்தித் திறன் கொண்ட ஆறு அனல் மின்நிலையங்களுடனும், 147.2 மெகாவாட் மின்சக்தி உற்பத்தி திறன் கொண்ட மூன்று புனல் மின்நிலையங்களுடன் விரிவாக்கம் செய்துள்ளது.

## நீர் மேலாண்மை
1948 - 1953க்கு இடைப்பட்ட காலத்தில், தமோதர் ஆற்றுப் பள்ளத்தாக்கு கழகம், பராக்கர் ஆற்றின் குறுக்கே திலையா மற்றும் மைத்தோன் நீர்தேக்கங்களையும்,   தாமோதர் ஆற்றின் குறுக்கே பஞ்செட் நீர்தேக்கத்தையும், கோனார் ஆற்றின் குறுக்கே கோனார் நீர்த்தேக்கத்தையும் கட்டியுள்ளது. இதனால் பருவகாலங்களில் தாமோதர் ஆற்றின் வெள்ளச் சேதம் வெகுவாக குறைக்கப்பட்டுள்ளது.

1955ல் துர்காபூரில்  தாமோதர் அணை கட்டப்பட்டது. இதனால் வர்தமான், பாங்குரா மற்றும் ஹூக்லி மாவட்டங்களின் வேளாண் விளைநிலங்கள் நீர் வளம் பெறுகிறது.  
 
## மேற்கோள்கள்


## வெளி இணைப்புகள்

* DVC Website 
* moneycontrol.com
* powermin.nic.in 
* economictimes.indiatimes.com
* ndtv.com
* தாமோதர் அணை: வெளிச்சத்துக்கு வராத அம்பேத்கரின் பணிகள்

பகுப்பு:இந்திய அரசுத்துறை நிறுவனங்கள்
சுப்பாராஜூ

**பென்மத்சா சுப்பாராஜூ (Penmatsa Subbaraju)**(பிறப்பு:பெப்ரவரி 27 ,1977  என்பவர் இந்தியத் திரைப்பட நடிகர் ஆவார். இவர் பெரும்பான்மையாகத் தெலுங்குத் திரைப்படங்களில் நடித்துள்ளார். துவக்கத்தில் எதிராளிக் கதாப்பாத்திரத்தில் தோன்றினார். தற்போது துணைக் கதாப்பாத்திரங்களிலும் நடித்து வருகிறார். அம்மா நானா ஓ தமிழ் அம்மாயி, ஆர்யா, போக்கிரி ,பாகுபலி 2, லீடர், மிர்ச்சி போன்ற திரைப்படங்களில்  நடித்ததன் முலம் பரவலாக அறியப்படுகிறார்.

## ஆரம்பகால வாழ்க்கை
பென்மத்சா சுப்பராஜூ பெப்ரவரி 27, 1977 இல் ஆந்திரப் பிரதேசத்தின் பீமவரத்தில், பிறந்தார். இவரின் தந்தை பென்மத்சா ராமகிருஷ்ணன், தாய் விஜயலட்சுமி. இவருக்கு புல்லம் ராஜு எனும்  அண்ணன் உள்ளார். அவர் சமசுகிருதம் பயிற்றுவிக்கும் ஆசிரியராக உள்ளார். சுப்பராஜு பீமாவரத்தில் உள்ள டி. என். ஆர் கல்லூரியில் பயின்றார். இவர் கணிதப் பிரிவில் இளங்கலைப் பட்டம் பெற்றார். பின் கணிணிப் பயிற்சி பெற்று ஐதராபாத்திலுள்ள டெல் நிறுவனத்தில் வேலைக்குச் சேர்ந்தார்.

## தொழில் வாழ்க்கை
எதிர்பாராத விதமாகவே இவர் திரைப்படத் துறைக்கு வந்தார். தெலுங்குத் திரைப்பட இயக்குநர் கிருஷ்ணா வம்சியின் உதவியாளர், சுப்பராஜுவை இயக்குநரின் கணினியில் உள்ள பிரச்சனயைச் சரி செய்து தருமாறு அணுகினார். பின் கடம் எனும் திரைப்படத்தில் ஒரு சிறிய வேடத்தில் நடிக்கும் வாய்ப்பு இவருக்கு கிடைத்தது.

## முக்கியக் கதாப்பத்திரங்கள்
இவரின் முதல் திரைப்படம் பூரி ஜெகன்நாத் இயக்கிய அம்மா நானா ஓ தமிழ் அம்மாயி ஆகும். இந்தத் திரைப்படத்தில் ஒரு குத்துச் சண்டை வீரராக நடித்திருப்பார். இதில் ஒரு எதிர்மறைக் கதாப்பத்திரத்தில் நடித்திருப்பார். இந்தத் திரைப்படத்தைத் தொடர்ந்து அடுத்த சில திரைப்படங்களிலும் எதிராளிக் கதாப்பத்திரத்திற்கான வாய்ப்புகளே இவருக்கு கிடைத்தது. இந்தத் திரைப்படம் மோகன் ராஜா இயக்கத்தில்எம். குமரன் சன் ஆஃப் மகாலட்சுமி எனும் பெயரில் தமிழ் மொழியில் மொழிமாற்றம் செய்யப்பட்டது. தெலுங்கில் நடித்த கதாப்பத்திரத்திலேயே இதிலும் நடித்திருப்பார்.

மே 7, 2014 இல் அறிமுக இயக்குநர் சுகுமார் இயக்கத்தில்  வெளியான ஆர்யா திரைப்படத்தில் அடியாள் கதாபாத்திரத்தில் நடித்தார். இதில் அல்லு அர்ஜூன், அனு மேத்தா ஆகியோர் முக்கியக் கதாப்பாத்திரத்தில் நடித்தனர்.

## திரை வரலாறு

### 2017
2017 இல் ரவியின் இயக்கத்தில் ஜவான் எனும் தெலுங்குப் படத்தில் இக்பால் எனும் கதாப்பாத்திரத்தில் நடித்தார். வாசு பரிமனி இயக்கத்தில் படேல் எஸ். ஐ. ஆர் எனும் அதிரடித் திரைப்படத்தில் காவல்துறை அதிகாரியாக நடித்திருப்பார். ஹரிஷ் சங்கர் எழுதி இயக்கிய துவ்வடா ஜெகன்நாதன் எனும் அதிரடி, நகைச்சுவைத் திரைப்படத்தில் சந்தி எனும் கதாப்பத்திரத்தில் நடித்தார். இதில் அல்லு அர்ஜூன் முக்கியக் கதாப்பாத்திரத்தில் நடித்துள்ளார். ராஜமவுலி இயக்கத்தில் தமிழ் மற்றும் தெலுங்கில் வெளியான  பாகுபலி 2 திரைப்படத்தில் குமார வர்மா எனும் கதாப்பாத்திரத்தில் நடித்துள்ளார். இந்தத் திரைப்படம் இந்தியாவில் மட்டுமல்லாது உலக அளவில் வெற்றி பெற்றது.

### 2016
சுந்தர் சி இயக்கத்தில் மத கஜ ராஜா எனும் தமிழ் அதிரடி, நகைச்சுவைத் திரைப்படத்தில் நடித்தார். இதில் விஷால், அஞ்சலி, வரலட்சுமி சரத்குமார் ஆகியோர் முக்கியக் கதாப்பத்திரத்தில் நடித்தார்.

### 2015
பரசுராம் இயக்கத்தில் ஸ்ரீரஸ்து சுபாமஸ்து எனும் தெலுங்குத் திரைப்படத்தில் நடித்தார். டெம்பர் எனும் திரைப்படத்தில் ரவி என்ற கதாப்பாத்திரத்தில் நடித்தார்.

### 2014
கே. எஸ் இயக்கத்தில் பவர் எனும் நகைச்சுவைத் திரைப்படத்தில் ராஜீவ் எனும் கதாப்பாத்திரத்தில் நடித்தார்.

## சான்றுகள்


## வெளியிணைப்புகள்

பகுப்பு:இந்தியத் திரைப்பட நடிகர்கள்
பகுப்பு:1977 பிறப்புகள்
பகுப்பு:மேற்குக் கோதாவரி மாவட்ட மக்கள்
மிகேல் தியாஸ்-கானெல்

**மிகேல் தியாஸ்-கானெல் பெர்மூதெசு** (*Miguel Mario Díaz-Canel Bermúdez*, பிறப்பு: 20&nbsp;ஏப்ரல் 1960) கியூபாவின் அரசியல்வாதி ஆவார். இவர் கியூபாவின் 19-வது அரசுத்தலைவராகப் பதவி வகிக்கிறார். இவர் 2013 முதல் 2018 ஏப்ரல் வரை கியூபா அரசுப்பேரவையினதும், அமைச்சரவையினதும் துணைத் தலைவராகப் பணியாற்றினார். 2003 முதல் இவர் கியூபா பொதுவுடமைக் கட்சியின் உயர்பீடத்தின் உறுப்பினராக இருந்து வருகிறார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:கியூபாவின் அரசுத்தலைவர்கள்
பகுப்பு:கூபாவின் அரசியல்வாதிகள்
சுந்தரபாண்டியன்பட்டினம்

**சுந்தரபாண்டியன்பட்டினம்** (**எஸ் பி பட்டினம்**), இந்தியாவின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் அமைந்த சிற்றூர் ஆகும்.  வங்காள விரிகுடா கடற்கரை கிராமமான சுந்தரபாண்டியன்பட்டினத்தின் அஞ்சல் சுட்டு எண் 623406 ஆகும். தொலைபேசி குறியீடு எண் 04561 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும்.

இக்கிராமம் திருவாடானையிலிருந்து 17 கி.மீ. தொலைவிலும்; இராமநாதபுரத்திற்கு வடக்கே 75 கி.மீ. தொலவிலும் உள்ளது.

சுந்தரபாண்டியன்பட்டினம், திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது.

அருகமைந்த கிராமங்கள் வட்டானம், நிலமழகியமங்கலம், ஓரியூர், பாசிப்பட்டினம்,  கட்டிவயல் ஆகும். அருகில் அமைந்த சிற்றூர்கள்: தொண்டி, மற்றும் திருவெற்றியூர் ஆகும். அருகமைந்த நகரங்கள் தேவகோட்டை, பேராவூரணி, காரைக்குடி மற்றும் இராமநாதபுரம் ஆகும்

## மக்கள்தொகை  பரம்பல்
2011ம் ஆண்டின் மக்கள்தொகை கணக்கெடுப்பின்படி, சுந்தரபாண்டியன்பட்டினத்தின் மொத்த மக்கள்தொகை 4,007 ஆகும். இதில் இசுலாமியர்கள் 83.88% ஆகவும்; கிறித்துவர்கள் 13.75% ஆகவும்; இந்துக்கள் 1.92% ஆகவும், பிறர் 0.45% ஆகவும் உள்ளனர்.

## இதனையும் காண்க
* சுந்தரபாண்டியன்பட்டிணம் ஊராட்சி

## மேற்கோள்கள்

## வெளியிணைப்புகள்
*Buddha Statue Dound In Siva Temple

பகுப்பு:இராமநாதபுரம் மாவட்டத்திலுள்ள கிராமங்கள்
த/பெ சத்தியமூர்த்தி

**த/பெ சத்தியமூர்த்தி** (***S/O Satyamurthy***) (சன் ஆப் சத்தியமூர்த்தி என படிக்கவேண்டும்) என்பது 2015 ஆண்டைய இந்திய தெலுங்கு நாடகத் திரைப்படமாகும். படத்தை திரிவிக்ரம் சீனிவாஸ் இயக்க, அரிகா & ஆசினி கிரியேசன்சுக்காக, எஸ் ராதாகிருஷ்ணா தயாரித்துள்ளார். படத்தில் அல்லு அர்ஜுன், உபேந்திரா, சமந்தா ருத் பிரபு, சினேகா, அடா ஷர்மா, நித்யா மேனன், ராசேந்திர பிரசாத், பிரம்மானந்தம் , அலி. பிரகாஷ் ராஜ் ஆகிய நட்சத்திரங்கள் நடித்துள்ளனர். படத்தின் ஒளிப்பதிவை சத்தியமூர்த்தி செய்துள்ளார்.

திரைப்படத்தை இயக்கிய சீனிவாஸ் அதனுடன் திரைக்கதையையும் எழுதியுள்ளார். படத்தை முதலில்   தமிழ், மலையாளம், தெலுங்கு ஆகிய மொழிகளில் ஒரு பன்மொழி திரைப்படமாக எடுக்க திட்டமிடப்பட்டது, ஆனால் தயாரிப்பாளர் தெலுங்கு மொழியில் படமாக்கி, அதே பெயரில் மலையாளத்தில் மொழிமாற்றம் செய்தனர். இப்படத்திற்கு தேவி ஸ்ரீ பிரசாத் இசையமைக்க, பிரசாத் மெரெல்லா ஒளிப்திவு செய்தார். படத்தயாரிப்பானது 2014 ஏப்ரலில் ஐதராபாத்தில் உள்ள ராமாநாயுடு ஸ்டுடியோவில் துவங்கியது.  படத்தின் முதன்மை ஒளிப்பதிவு 2014 செப்டம்ர் 22 இல் ஐதராபாத்தில் துவங்கி, 2015 மார்ச் மத்தியில் நிறைவடைந்தது.  ஐரோப்பாவில் படம்பிடிக்கப்பட்ட மூன்று பாடல்களை விடுத்து மீதமுள்ள படக் காட்சிகள் ஐதராபாத் மற்றும் அதைச் சுற்றியுள்ள பகுதிகளில் படம்பிடிக்கப்பட்டது.

படத்தின் தெலுங்குப் பதிப்பானது உலகளவில் 2015 ஏப்ரல் 9 அன்று 1375 திரையரங்குகளில் வெளியிடப்பட்டு வரவேற்பைப் பெற்றது. இப்படத்தின் மலையாளப் பதிப்பானது 2015 ஏப்ரல் 24 அன்று வெளியிடப்பட்டது.  400–500-மில்லியன் செலவில் தயாரிக்கப்பட்ட இப்படமானது விநியோகத்தர்களின் பங்கான 519 மில்லியனையும் சேர்த்து 905 மில்லியனை வசூலித்தது. உலக அளவில் பாக்ஸ் ஆபிஸில் மிக அதிக அளவில் வசூலித்த தெலுங்கு படங்களில் இது ஏழாவது இடத்தில் உள்ளது. இந்தத் திரைப்படத்தின் வழியாக, உலகளவில்  540 மில்லியன் சம்பாதித்த படத்தில் நடித்த முதல் தெலுங்கு நடிகர் அல்லு அர்ஜுன் என்ற பெயர் இப்படத்தால் கிட்டியது.
## கதை
வீராஜ் ஆனந்துக்கு (அல்லு அர்ஜுன்) திருமணம் நிச்சயமாகிறது, இந்தச் சமயத்தில் அவரின் தந்தை சத்யமூர்த்தி (பிரகாஷ்ராஜ்) விபத்தில் இறந்துவிட எல்லாம் தலைகீழாகிறது. பணம், வசதி எல்லாம் இழப்பதோடு நடக்க இருந்த திருமணமும் நின்று விடுகிறது. இதற்கிடையில் தன் தந்தை மீது விழும் ஒரு பழியை தவறென நிரூபிக்க வீராஜ் ஆனந்த் கிளம்புகிறார். தன் தந்தை மீது ஏற்பட்ட களங்கத்தை எப்படி துடைத்தார் என்பதே மீதிக் கதை.

## வெளியீடு
த / பெ சத்யமூர்த்தி படத்தை வெளியிட 2015 நவம்பர் 5, இல் வெளியிடும் திட்டத்துடன், 2015 பிப்ரவரி 5 பணிகள் துவங்கின. ஆனால் படத்தின் பிந்தைய தயாரிப்பு தாமதங்கள் காரணமாக ஏப்ரல் 2 (2015 உலகக் கோப்பைக்குப் பின்னர்) தள்ளி வைக்கப்பட்டது. 2015 மார்ச் 30, அன்று தணிக்கைக்குப் பிறகு, அதன் வெளியீட்டு தேதி ஏப்ரல் 9 ஏப்ரல் என முடிவு செய்யப்பட்டது.

த / பெ சத்தியமூர்த்தி தெலுங்குப் படமானது, தமிழ் நாட்டில் வெளியிடப்பட்ட தெலுங்கு திரைப்படங்களில் ஆங்கில  சப்டைட்டில்களுடன் வெளியிடப்பட்ட ஒருசில தெலுங்கு படங்களில் ஒன்றாகும்.

## குறிப்புகள்

## மேற்கோள்கள்

பகுப்பு:2015 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
பிகானேர் இராச்சியம்

**பிகானேர் இராச்சியம்** (**Bikaner State**) இந்தியாவின் தற்கால இராஜஸ்தான் மாநிலத்தின் வடக்கில் அமைந்தது. 1465ல் நிறுவப்பட்ட பிகானேர் இராச்சியம் 60,391 சதுர கிலோ மீட்டர் பரப்பளவு கொண்டிருந்தது.  பிரித்தானிய இந்திய ஆட்சியில் சுதேச சமஸ்தானமாக விளங்கியது. 1947l இந்தியப் பிரிவினையின் போது,  7 ஆகஸ்டு 1947ல் பிகானேர் இராச்சியம், இந்தியாவுடன் இணைந்தது. 1465ல் நிறுவப்பட்ட பிகானேர் இராச்சியத்தின் தலைநகரம் பிகானேர் நகரம் ஆகும். 

பிகானேர் இராச்சியம், தற்கால இராஜஸ்தான் மாநிலத்தின் பிகானேர் மாவட்டம், கங்காநகர் மாவட்டம் மற்றும் அனுமான்காட் மாவட்டங்களைக் கொண்டதாகும்.

## வரலாறு
இராசபுத்திரர்களின் ரத்தோர் வம்சத்தினரால் 1495ல் நிறுவப்பட்ட பிகானேர் இராச்சியம், 9 மார்ச் 1818ல் பிரித்தானிய இந்தியா ஆட்சியின் கீழ் சுதேச சமஸ்தானமாக விளங்கியது.பிகானோர் இராச்சியத்தை, 7 ஆகஸ்டு 1947 அன்று, இந்தியாவுடன் இணைக்கும் உடன்படிக்கையில், பிகானோர் மன்னர் கையொப்பமிட்டார்.  

### பிகானோர் இராச்சிய மன்னர்கள்
*19  சூன் 1698  –  15 டிசம்பர்  1700  சொரூப் சிங்                    (பிறப்பு:1689 - இறப்பு:  1700) 
*15 டிசம்பர் 1700 – 16 டிசம்பர்  1735  சுஜன் சிங்                     (b. 1690 - d. 1735) 
*16 டிசம்பர் 1735 – 15 மே 1746 சோரவர் சிங்                      (b. 1713 - d. 1746) 
*15 மே 1746 – 25 மார்ச் 1787  கஜ் சிங்                         (b. 1723 - d. 1787) 
*25 மார்ச் 1787 – 25 ஏப்ரல் 1787  இரண்டாம் இராஜ் சிங்                       (b. 1744 - d. 1787) 
*25  ஏப்ரல் 1787 -  9 அகடோபர் 1787  பிரதாப் சிங்                 (b. 1781 - d. 1787) 
*25  ஏப்ரல் 1787 – 25 மார்ச்  1828 சூரத் சிங்    (b. 1766 - d. 1828) 
*25 மார்ச்  1828 -  7 ஆகஸ்டு  1851  ரத்தன் சிங்                     (b. 1790 - d. 1851) 
* 7 ஆகஸ்டு  1851 – 16 மே 1872  சர்தார் சிங்             (b. 1818 - d. 1872) 
*16 மே 1872 – 19  ஆகஸ்டு 1887  துங்கர் சிங்     (b. 1854 - d. 1887) 
*19 ஆகஸ்டு  1887 -  2  பிப்ரவரி  1943  கங்கா சிங்                  (b. 1880 - d. 1943) (from 24 Jul 1901, Sir Ganga Singh)
*19 ஆகஸ்டு  1887 – 16 டிசம்பர் 1898  பிரித்தானிய முகமையாளர்கள் ஆட்சி 
* 2 பிப்ரவரி  1943 – 15 ஆகஸ்டு 1947  சதூல் சிங்                        (b. 1902 - d. 1950) 

File:Laxmi Niwas Palace Bikaner.JPG|பிகானேர் லெட்சுமி நிவாஸ் அரண்மனை
File:Raja Karan Singh of Bikaner, Auranzeb's ally and enemy.jpg|பிகானேர் மன்னர் கரண் சிங்
File:Ganga Singh of Bikaner 1914.jpg|மகனுடன் பிகானேர் மன்னர் கங்கா சிங், ஆண்டு, 1914
File:Bikaner Camel Corps.jpg|பிகானேர் ஒட்டகப்படை வீரர்

## இதனையும் காண்க
* இந்திய மன்னராட்சி அரசுகளின் பட்டியல்
* இந்தியாவின் அரசியல் ஒருங்கிணைப்பு

## மேற்கோள்கள்

## வெளி இணைப்புகள்

*
*
*
*

 
பகுப்பு:முன்னாள் முடியாட்சிகள்
பகுப்பு:இந்தியாவின் மன்னராட்சிகள்
பகுப்பு:பிகானேர் மாவட்டம்
த வேர்ஜின் ஸ்பிரிங்

**தி விர்ஜின் ஸ்பிரிங்** (***The Virgin Spring*** () என்பது 1960 ஆண்டைய  ஸ்வீடியத் திரைப்படமாகும். இப்படத்தை இங்மார் பேர்ஜ்மன் இயக்கியுள்ளார். இடைக்கால ஸ்வீடனில் நடப்பதாக காட்டப்படும் கதையில், ஒரு சிறுமி கற்பழித்துக் கொல்லப்படுகிறாள். அந்தக் கற்பழிப்பு  மற்றும் கொலையை நிகழ்த்தியவர்களை அச்சிறுமியின்  தந்தை பழிவாங்குவதே கதை. 13 ஆம் நூற்றாண்டு ஸ்வீடியப் பாடலாசிரியரான "டோரெஸ் டோடர்ரர் ஐ வான்" ("டாரின் மகள் வாங்") என்ற கதைப்பாடலை எழுதியுள்ளார். இக்கதையைத் தழுவி பெர்ஜ்மன் இத்திரைப்படத்தை எடுத்துள்ளார். இந்தத் திரைப்படம்  அறக் கேள்விகள், பழிவாங்குதல் மற்றும் சமய நம்பிக்கைகள் போன்ற பலவிதமான கருப்பொருள்களைக் கொண்டுள்ளது.

இந்தப் படமானது 1961 ஆம் ஆண்டு சிறந்த வெளிநாட்டுப் படத்துக்கான ஆஸ்கர் விருதைப் பெற்றது. மேலும் இப்படமானது 1972 ஆம் ஆண்டையத் திகில் திரைப்படமான தி லாஸ்ட் ஹவுஸ் படத்துக்கு அடிப்படையானது ஆகும். 

## மேற்கோள்கள்

பகுப்பு:1960 திரைப்படங்கள்
பகுப்பு:வன்புணர்வு மற்றும் பழிவாங்கும் திரைப்படங்கள்
பகுப்பு:சுவீடிய மொழித் திரைப்படங்கள்
ஏழு கிணறு

**எழுகிணறு** (**Seven Wells**) என்பது சென்னை நகரத்தின் வள்ளளார் நகர் பகுதியில் (பழைய பெயர் பெத்தநாயக்கன் பேட்டை) உள்ள ஒரு பழமையான பகுதி ஆகும். இப்பகுதியில் ஆங்கிலேயர் காலத்தில் அமைக்கப்பட்ட ஏழு கிணறுகள் உள்ளதால், இது இப்பெயர் பெற்றது.

## வரலாறு
சென்னைக்குத் தேவைப்பட்ட தண்ணீர் தேவைக்காக 1772 ஆம் ஆண்டு பேகர் எனும் ஆங்கிலேயத் தளபதியால் இக்கிணறுகள் நிர்மாணிக்கப்பட்டன. இதில் உள்ள தண்ணீரைக் கொண்டு, அவர் அரசாங்கத்துடன் செய்த ஒப்பந்தப்படி சென்னை ஜார்ஜ் கோட்டையில் சுமார் 6,000 பேரின் தண்ணீர் தேவையை ஏழு வருடங்களுக்குத் தீர்த்தார். 1782 ஆம் ஆண்டு இந்த ஏழு கிணறு தண்ணீர் சேவையை கிழக்கிந்திய அரசாங்கம் 10,500 ரூபாய் விலைக்கு வாங்கிக்கொண்டது.

பதினாறு அடி விட்டத்தில் 23 முதல் 29 அடி வரையிலான ஆழத்தில் மொத்தம் பத்துக் கிணறுகள் வெட்டப்பட்டன. அந்தப் பத்துக் கிணறுகளில் மூன்றில் போதுமான தண்ணீர் இல்லாததால் அவை கைவிடப்பட்டு, ஏழு கிணறுகள் மட்டுமே எஞ்சின. இதனால் அதன் பெயரும் ஏழு கிணற்றுத் தண்ணீர் சேவை என்றானது. இந்த ஏழு கிணறுகளில் ஒரு கிணற்றில் இருந்து இன்றும் தண்ணீர் எடுக்கப்பட்டு வருகிறது.

இந்த ஏழு கிணறுக்கு அருகில் இருக்கும் வீராசாமி தெருவில் இராமலிங்க அடிகளாரின் நினைவு இல்லம் உள்ளது. அதில் இராமலிங்க அடிகளார் 33 ஆண்டுகள் வாழ்ந்தார்.

## மேற்கோள்கள்

## வெளியிணைப்புகள்
*The story of Seven Wells ஆகஸ்டு 26, 2009, டைம்ஸ் ஆப் இந்தியா

பகுப்பு:சென்னை சுற்றுப் பகுதிகள்
இராஜஸ்தான் மாவட்டப் பட்டியல்

**[[இராஜஸ்தான்|இராஜஸ்தானின்]] 50 மாவட்டங்களின்  பட்டியல்**
# அல்வர் மாவட்டம்
#  அனுமான்காட் மாவட்டம்
#  அஜ்மீர் மாவட்டம்
#  உதய்பூர் மாவட்டம்
# கரௌலி மாவட்டம்
#  கோட்டா மாவட்டம்
#  சவாய் மாதோபூர் மாவட்டம்
#  சித்தோர்கார் மாவட்டம்
#  சிரோஹி மாவட்டம்
#  சீகர் மாவட்டம்
#  சுன்சுனூ மாவட்டம்
#  சூரூ மாவட்டம்
#  டுங்கர்பூர் மாவட்டம்
#  டோங் மாவட்டம்
#  தோல்பூர் மாவட்டம்
#  தௌசா மாவட்டம்
#  நாகவுர் மாவட்டம்
#  பரத்பூர் மாவட்டம்
#  பார்மேர் மாவட்டம்
#  பாரான் மாவட்டம்
#  பாலி மாவட்டம்
#  பான்ஸ்வாரா மாவட்டம்
#  பிகானேர் மாவட்டம்
#  பிரதாப்காட் மாவட்டம்
#  பில்வாரா மாவட்டம்
#  பூந்தி மாவட்டம்
#  ராஜ்சமந்து மாவட்டம்
#  ஜாலாவார் மாவட்டம்
#  ஜெய்சல்மேர் மாவட்டம்
#  ஜெய்ப்பூர் மாவட்டம்
#  ஜோத்பூர் மாவட்டம்
#  ஸ்ரீ கங்காநகர் மாவட்டம்
# ஜலோர் மாவட்டம்
7 மார்ச் 2023 அன்று நிறுவப்பட்ட 17 புதிய மாவட்டங்கள்
# ஜெய்ப்பூர் கிராமிய மாவட்டம்
# ஜோத்பூர் கிராமிய மாவட்டம்
# சாபுரா மாவட்டம் 	
# பலோடி மாவட்டம்
# பியாவர் மாவட்டம் 	
# சாஞ்சோர் மாவட்டம் 	
# நீம் கா தானா மாவட்டம் 	
# கேக்கிரி மாவட்டம் 	
# தூடூ மாவட்டம் 
# பலோத்ரா மாவட்டம் 
# கோட்பூத்லி-பெக்ரோர் மாவட்டம் 	
# சலும்பர் மாவட்டம் 	
# தித்வானா-குசாமான் மாவட்டம்
# கங்காபூர் மாவட்டம் 
# தீக் மாவட்டம் 	
# அனுப்கர் மாவட்டம் 
# கைர்தல் திஜாரா மாவட்டம்
## மேற்கோள்கள்

பகுப்பு:இந்தியப் பட்டியல்கள்
*
வெண்ணந்தூர் ஏரி

**வெண்ணந்தூர் ஏரி** என்பது தமிழ்நாட்டின், நாமக்கல் மாவட்டம் வெண்ணந்தூருக்கு அருகில் மேற்கே அமைந்துள்ள ஓர் ஏரியாகும். இந்த ஏரியின் பரப்பளவு கிழக்கு-மேற்கே அதிகமாகவும், வடக்கு-தெற்கே குறைவாகவும் அமைந்துள்ளது. வடக்கு, கிழக்கு, தெற்கு கரைகள் வெண்ணந்தூரில் அமைந்துள்ளன. மேற்குக் கரை நாச்சிப்பட்டியில் அமைந்துள்ளது.

## மேற்கோள்கள்

பகுப்பு:நாமக்கல் மாவட்ட ஏரிகள்
பாசிப்பட்டினம்

**பாசிப்பட்டினம்** (*Paasippattinam*) இந்தியாவின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் அமைந்த  கலியநகரி ஊராட்சியில் வங்காள விரிகுடாவின் கடற்கரை கிராமம் ஆகும். இக்கிராமம் கிழக்கு கடற்கரை சாலையில்  தொண்டிக்கும் - சுந்தரபாண்டியன்பட்டினத்திற்கும் இடையே அமைந்துள்ளது.

வங்காள விரிகுடா கடற்கரை கிராமமான  பாசிப்பட்டினத்தின் அஞ்சல் சுட்டு எண் 623 409 ஆகும்.  இதனருகில் உள்ள அஞ்சலகம் தொண்டியில் உள்ளது. தொலைபேசி குறியீடு எண் 0561 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும்.  இக்கிராமத்தில் இசுலாமியர்களும், அதிகம் வாழ்கின்றனர்.

பாசிப்பட்டினம், வருவாய் வட்டத் தலைமையிடமான திருவாடானையிலிருந்து  18 கி.மீ. தொலைவிலும்;  பேரூராட்சியான தொண்டிக்கு  வடக்கே 10  கி.மீ.   தொலைவிலும், சுந்தரபாண்டியன்பட்டினத்திற்கு தெற்கே 4 கி.மீ. தொலைவிலும், மாவட்டத் தலைமையிட நகரம் இராமநாதபுரத்திலிருந்து 71 கி.மீ. தொலைவிலும் உள்ளது.

பாசிப்பட்டினம் திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது.
 
திருவாடனை ஊராட்சி ஒன்றியத்தில் உள்ள பாசிப்பட்டினத்திற்கு வடக்கில் ஆவுடையார்கோயில் ஊராட்சி ஒன்றியம் மற்றும் மணமேல்குடி ஊராட்சி ஒன்றியம், மேற்கில் கண்ணங்குடி ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம் உள்ளது.

பாசிப்பட்டினத்திற்கு அருகமைந்த நகரங்கள் தேவகோட்டை, காரைக்குடி மற்றும் பேராவூரணி ஆகும். இந்தக் கிராமத்தில் புகழ் பெற்ற "மகான் சர்தார் நெய்னா முகமது ஒலியுல்லா"வின் தர்கா அமைந்துள்ளது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
எனை நோக்கி பாயும் தோட்டா

**எனை நோக்கி பாயும் தோட்டா** என்பது 2019 ஆம் ஆண்டில் வெளியான இந்தியத் தமிழ் காதல் திகில் நாடகத் திரைப்படமாகும். இப்படத்தை  கௌதம் மேனன் எழுதி, இயக்கி, தயாரித்தார். படத்தில் தனுஷ், மேகா ஆகாஷ், ம.சசிகுமார் ஆகியோர் முதன்மைப் பாத்திரத்தில் நடித்தனர். படத்தயாரிப்பு 2016 மார்ச்சில் தொடங்கியது, ஆனால் இயக்குநர் கௌதம் மேனன் இயக்கி வரும் இன்னொரு படமான துருவ நட்சத்திரம் பட வேலைகளால் 2017 சனவரியில் தாமதம் ஏற்பட்டது.

2017 சனவரியில், முன்னர் மிஸ்டர். எக்ஸ் என அழைக்கப்பட்ட இசையமைப்பாளர், உண்மையில் தர்புகா சிவா என்று ஊடகங்கள் செய்தி வெளியிட்டன. 2017 அக்டோபரில் கௌதம் மேனன் சிவா ஈடுபடுவதை உறுதி செய்தார். 

## நடிகர்கள்
* தனுஷ் - ரகு 
* மேகா ஆகாஷ் - லேகா
* சுனைனா
* எம்.சசிகுமார் - திருமால், தனுசின் அண்ணன்
* ரானா தக்குபாடி (கௌரவத் தௌற்றம்)

## தயாரிப்பு
### வளர்ச்சி
2013 ஆம் ஆண்டின் நடுப்பகுதியில் கௌதம் மேனன் என்னை நோக்கி பாயும் தோட்டா  என்ற பெயரிலான படத்தின் திரைக்கதைப் பணிகளில் ஈடுபட்டுவருவதாக முதலில் தெரிவித்தார். இதில் சூரியா நடிப்பதாக இருந்தது. ஆனால் இதில் இருவரும் சேர்ந்து பணியாற்றவில்லை. மாறாக அதற்கு பதிலாக, மற்றொரு படமான, துருவநட்சத்திரம் படத்துக்கான முன்தயாரிப்புப் பணிகளைத் துவங்கினர்.

2016 மார்ச்சில் ஒளிப்பதிவாளர் ஜோமோன் டி. ஜான் இப்படக் குழுவில் இணைந்தார்.

### நடிப்பு
2016 ஆம் ஆண்டு மார்ச் மாதத்தில் தனுஷ் மற்றும் மேகா ஆகாஷ் ஆகிய முன்னணி நட்சத்திரங்களுடன் ராமகுரு போன்றோர் முன்னணி பாத்திரங்களை ஏற்று நடிக்கும்  ஒரு திரைப்படத்தை இயக்குவதாக கௌதம் வாசுதேவ் மேனன்  அறிவித்தார்.   2017 மே மாதத்தில், சுனைனா ஒரு குறிப்பிடத்தக்க பாத்திரத்தில் நடித்தார்.

### படப்பிடிப்பு
2016 ஆம் ஆண்டு மார்ச் 14 ஆம் தேதி சென்னையில் இந்தப் படப் பணிகள் அதிகாரப்பூர்வமாக தொடங்கப்பட்டன. ஒரு நீண்ட தயாரிப்பு இடைவேளைக்குப் பின்னர், திசம்பர் நடுப்பகுதியில் படத்தின் இறுதிக்கட்டப் படப்பிடிப்பு துவங்கியது.    தனுஷ் தனது இன்னொரு படமான மாரி 2 ஐ முடிக்கவேண்டியுள்ளதால் அதற்கு முன் இதில் நேரம் செலுத்த மறுத்துவிட்டதால் தயாரிப்புப் பணிகள் மீண்டும் தாமதமாகின.

## இசை
துவக்கத்தில், படத்தின் இசையமைப்பாளர் யார் என்பதை கௌதம் இரகசியமாக வைத்திருந்தார். இசையமைப்பாளரை மிஸ்டர். எக்ஸ். என்று குறிப்பிட்டார். முதல் பாடலான மறுவார்த்தை  பெப்ரவரி 10 அன்று வெளியானது, அடுத்து இரண்டாவது பாடலான நான் பிழைப்பேனோ மார்ச் 25 அன்று வெளியிடப்பட்டது. இந்த இரு பாடல்களுக்கும் பாடலாசிரியர் தாமரை ஆவார்.

இந்த படத்தின் இசையமைப்பாளர் யார் என்பது அதிகப்படியான ஊகங்களுக்குப் பிறகு, மிஸ்டர். எக்ஸ் என்பது கவுதமத்தின் டுவிட்டர் இடுகையின் மூலம் தர்புகா சிவா என்று அறியப்பட்டது. ஹாரிஸ் ஜெயராஜ், ஏ. ஆர். ரஹ்மான்,  இளையராஜா ஆகியோருடன் இணைந்து பணியாற்றிய இவர், கௌதமுடன் முதன்முதலில் இணைந்து பணியாற்றுகிறார். அக்டோபர் 17 அன்று மறுவார்த்தை பாடல் வெளியிடப்பட்டது, இந்த படத்தின் அனைத்து பாடல்களும் இசையமைப்பாளராக தர்புகா சிவா அறிவிக்கப்பட்டுள்ளார்.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:சசிகுமார் நடித்த திரைப்படங்கள்
பகுப்பு:கௌதம் மேனன் இயக்கிய திரைப்படங்கள்
மலை ஆடு

**மலை ஆடு** (*mountain goat*) (*Oreamnos americanus*) வெள்ளாடின் ஒரு வகையினமாகும். இம்மலை ஆடுகள் மிக உயரமான, செங்குத்தான மலைப் பாறைகளில் எளிதாக ஏறி புற்களை மேயும் வலிமை உடையது. இம்மலை ஆடுகள் வட அமெரிக்காவில் அதிகம் காணப்படுகிறது. இம்மலை ஆடுகள் செங்குத்தான மலைப் பாறைகளில் தங்கி புற்களை மேய்வதால், வேட்டைக்காரர்களால் இவ்வாடுகளை எளிதாக வேட்டையாட முடியாது.

மலைகளில் தனியாக புற்களையும், இலைகளையும் மேயும் இம்மலை ஆடுகள், இனப்பெருக்கத்திற்காக மட்டும், ஒவ்வொரு ஆண்டும் நவம்பர் மாதத்தில், ஆண் மலை ஆடுகள், பெண் மலை ஆடுகளை தேடி வருகிறது. கழுத்திற்கு கீழ் இதன் உயரம் 3 முதல் 4 அடி வரை கொண்டது.

மலை ஆடுகளின் தடிமனான தோலும், அடர்த்தியான முடிகளும் பனிப்புயல் மற்றும் கடும் குளிரிலிருந்து காக்கிறது. இதன் கால்கள் குட்டையாக இருப்பினும், உறுதி கொண்டது. இதன் கால்கள் கறுப்பு நிற குளம்புகள் கொண்டது. இதன் மெல்லிய  கொம்புகள் சுமார் ஒரு அடி நீளம் கொண்டது.

பெரும்பாலும் வெள்ளை நிறத்தில் காணப்படும் இம்மலை ஆடுகள் வட அமெரிக்காவின் அலாஸ்கா,வாசிங்டன்,  கொலராடோ, அல்பர்ட்டா, பிரிட்டிசு கொலம்பியா, தெற்கு டகோட்டா, ஐடஹோ, மொன்ட்டானா போன்ற மேற்கு மலை மாகாணங்களை வாழ்விடமாகக் கொண்டது. 

## தோற்றமும் பண்புகளும்
கிடா, பெட்டை ஆகிய இரண்டும் தாடி, குட்டையான வால், நீண்ட கருத்த கொம்புகளைக் கொண்டுள்ளன. கொம்புகள் 15-28 செ.மீ நீளம் வரை வளரும். இவை 45 முதல் 140 கிலோ எடை வரை வளரும். எனினும் பொதுவாக கிடாக்கள் 82 கிலோவுக்கு குறைவான எடையையே கொண்டுள்ளன.

## மேற்கோள்கள்

Raedeke, Kenneth J. "Mountain goat." World Book Advanced. World Book, 2012.Web. 20 Dec. 2012.

## வெளி இணைப்புகள்

* A.W.F. Banfield (1974). *The Mammals of Canada*. University of Toronto Press. 
* D. Chadwick (1983). A Beast the Color of Winter – The Mountain Goat Observed. Sierra Club Books. San Francisco. 208 p.
* Loyal J. Johnson (1994) Alaska Department of Fish & Game
* US Forest Service – Mountain Goats

பகுப்பு:ஆடுகள்
வட்டானம்

**வட்டானம்**, தமிழ்நாடு மாநிலத்தின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் உள்ளது.  வங்காள விரிகுடா கடற்கரையில் உள்ள வட்டானம் கிராமம், கிழக்கு கடற்கரை சாலையில்  தொண்டிக்கும் - சுந்தரபாண்டியன்பட்டினத்திற்கும் இடையே அமைந்துள்ளது. 

வங்காள விரிகுடா கடற்கரை கிராமமான  வட்டானத்தின் அஞ்சல் சுட்டு எண் 623 409 ஆகும்.  இதனருகில் உள்ள அஞ்சலகம் தொண்டியில் உள்ளது. தொலைபேசி குறியீடு எண் 04561 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும்.  

வட்டானம்,  இதன் வருவாய் வட்டத் தலைமையிடமான திருவாடானையிலிருந்து 12 கி.மீ. தொலைவிலும்; தொண்டிக்கு  வடக்கே 10  கி.மீ. தொலைவிலும், சுந்தரபாண்டியன்பட்டினத்திற்கு தெற்கே 4 கி.மீ. தொலைவிலும், மாவட்டத் தலைமையிட நகரமான இராமநாதபுரத்திற்கு வடக்கே 67 கி.மீ. தொலைவிலும் உள்ளது.
 
வட்டானம் திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது.

அருகில் உள்ள கிராமங்கள் பாசிப்பட்டினம், தேளூர் (7 கி.மீ.), சுந்தரபாண்டியன்பட்டினம் (8 கி.மீ.), தொண்டி, திருவெற்றியூர், நம்புதாளை ஆகும். வட்டானத்திற்கு அருகமைந்த நகரங்கள் தேவக்கோட்டை  காரைக்குடி, பேராவூரணி மற்றும் பரமக்குடி ஆகும்.  

வட்டானத்திற்கு வடக்கில் ஆவுடையார்கோயில் ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம், மேற்கில் கண்ணங்குடி ஊராட்சி ஒன்றியம் உள்ளது.
வட்டாணம் ஊராட்சியில் முக்கிய கிராமமான தாமோதரன் பட்டிணம் என்னும் கிராமம் கடல் தொழிலில் சிறந்து விளங்குகிறது. இக்கிராமத்தில் புகழ் பெற்ற தெய்வமாக ஸ்ரீ ஈச்சங்காட்டு காளி அம்மன் கோவில் அமைந்துள்ளது.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, வட்டானம் கிராமத்தின் மொத்த மக்கள்தொகை 2,456 ஆகும்.  இக்கிராமத்தில் 556 வீடுகள் உள்ளது. இக்கிராமத்தின் மக்கள்தொகையில் ஒடுக்கப்பட்டோர் எண்ணிக்கை 403  (16.41%) ஆகவும்; பழங்குடிகளின் எண்ணிக்கை 145 ( 5.90%) ஆகவும் உள்ளது. எழுத்தறிவு 82.04% ஆக உள்ளது. 

## மேற்கோள்கள்

## வெளி இணைப்புகள்
* வரைபடத்தில் வட்டானம் கிராமம்

பகுப்பு:இராமநாதபுரம் மாவட்டத்திலுள்ள கிராமங்கள்
அழகிய மணவாளப் பெருமாள் நாயனார்

**அழகிய மணவாளப் பெருமாள் நாயனார்** என்பவர் ஒரு வைணவ அடியாராவார். இவர் திருப்பாவை, கண்ணிநுண் சிறுத்தாம்பு, அமலனாதிபிரான் போன்ற வைணவ இலக்கியங்களுக்கு விளக்கவுரை எழுதினார். வடக்கு திருவீதி பிள்ளை என்பவருக்கு மகனாக மார்கழி மாத அவிட்ட நட்சத்திரத்தில், திருவரங்கத்தில் பிறந்தார். இவரது அண்ணன் பிள்ளை லோகாசாரியார் ஆவார். இவர் தமது தந்தை வடக்கு திருவீதி பிள்ளையிடம் பாடம் பயின்றவர். பெரியவாச்சான் பிள்ளைக்குப் பின்பு, இவர் ஆழ்வார்கள் அருளிய நாலாயிர திவ்வியப்பிரபந்தங்கள் சிலவற்றுக்கு விளக்கவுரை எழுதியுள்ளார்.

## உபதேச இரத்தினமாலை
உபதேச இரத்தினமாலையில் இவர் எழுதிய படைப்புகளை மணவாள மாமுனிகள் சிறப்பித்துள்ளார்.

;மொழிபெயர்ப்பு

பட்டரின் சீடர் நஞ்சீயர் சில பிரபந்தங்களுக்கு விளக்கவுரைகள் எழுதியிருந்தாலும், பெரியவாச்சான் பிள்ளையைப் போல் அனைத்து பிரபந்தங்களுக்கும் எழுதவில்லை. பிள்ளை லோகாசார்யரின் திருத்தம்பியாரான, உயர்ந்த திருக்கல்யாண குணங்களை உடைய அழகிய மணவாளப் பெருமாள் நாயனார் அருளிச்செயல்களிலும் ஏனைய சாத்திரங்களிலும் கொண்டிருந்த ஆழ்ந்த அறிவால் சில பிரபந்தங்களுக்கு அற்புதமான விளக்கவுரைகள் எழுதியுள்ளார். பொருந்திய பெருமையைக் கொண்ட வாதி கேசரி அழகிய மணவாள ஜீயரும் சில விளக்கவுரைகள் எழுதியுள்ளார்.

## படைப்புகள்
* திருப்பாவை ஆயிரப்படி விளக்கவுரை
* கண்ணிநுண் சிறுத்தாம்பு விளக்கவுரை
* அமலனாதிபிரான் விளக்கவுரை
* அருளிச்செயல் இரகசியம்  (ஆழ்வார்களின் அமுதச்சொற்களைக் கொண்டே எழுதப்பட்ட  இரகசியத்திரய விவரணம்),
* ஆச்சார்ரிய இருதயம்

## மேற்கோள்கள்


பகுப்பு:வைணவ அடியார்கள்
பகுப்பு:தமிழ் உரையாசிரியர்கள்
பகுப்பு:தமிழ்ப் புலவர்கள்
பகுப்பு:இந்து சமயப் பெரியார்கள்
என் மகன் மகிழ்வன்

***என் மகன் மகிழ்வன்*** (*My Son Is Gay*) 2018-ம் ஆண்டின் இந்தியத் தமிழ்த் திரைப்படம். ஆண் ஓரின ஈர்ப்பு பற்றித் தமிழில் எடுக்கப்பட்டுள்ள முதல் படமாகும். மகிழ்வனான ஒருவன் தன்னிலையை வெளிப்படுத்தியபோது சந்திக்கும் போரட்டங்களைப் பற்றிய கதைக்களத்தைக் கொண்டது. தன்னை அவன் வெளிப்படுத்திய பின்னர் அவனது தாய் மற்றும் அவனைச் சுற்றி வாழும் மற்றவர்களுடான உறவு எவ்வாறு பாதிக்கப்பட்டது என்பதை இத் திரைப்படக் கதை விளக்குகிறது. சென்னையைச் சேர்ந்த லோகேஷ் குமார் என்பவர் இத்திரைப்படத்தின் கதையை எழுதி இயக்கியுள்ளார். சமுதாயத்தால் ஓரங்கட்டப்பட்ட சிறுபான்மையினரும், பெரும்பான்மை சமுதாயத்தினரால் ஏற்றுக் கொள்ளப்பட்டு, மரியாதையுடன் வாழ்வதற்கு உரிமையுள்ளவர்கள் என்பதை வலியுறுத்தும்வகையில் இத்திரைப்படம் அமைந்துள்ளது. 2018 இல் வெளிவரவுள்ளது.

## கதை
லட்சுமி ஒரு பள்ளி முதல்வர். அவரது வாழ்க்கை எந்தவித சிக்கலுமின்றி சீராகப் போய்க்கொண்டிருக்கிறது. அவரது மகன் வருண். அவன் தாயிடம் மிகுந்த பாசங்கொண்ட, மகிழ்ச்சியான இளைஞன். வருணுக்குத் தான் மற்ற பையன்களைப் போலில்லை என்பது தெரிந்தாலும் தன் தாயின் பாசத்தில் பாதுகாப்பினை உணர்கிறான். ஆனால் வருண் மகிழ்வன் என்று தெரிந்தபின்னர், அவனை லட்சுமி நிராகரிக்கிறாள். கார்த்திக் என்பவரோடு காதல் வயப்பட்டாலும், தனது தாயின் தள்ளிவைப்பால் வருணால் முன்போல மகிழ்ச்சியாக இருக்கமுடியவில்லை. அதே சமயம் தனது மகனின் பிரிவைத் தாங்க முடியாத லட்சுமி அவனைத் தேடிக் கண்டுபிடிக்க முனைகிறாள்.

## தயாரிப்பு
2013 இல் இந்தியில் தயாரிப்பதற்காகத் திட்டமிடப்பட்ட இத்திரைப்படம் நிதிப் பற்றாக்குறையினால் கிட்டத்தட்ட இரு ஆண்டுகளுக்கு முடங்கிக் கிடந்தது 2016 இன் துவக்கத்தில், தயாரிப்பாளர் அனில் சக்சேனா புது நடிகர்கள் மற்றும் புது படக்குழுவினரைக் கொண்டு திரைப்படத்தைத் தமிழில் தயாரிக்க முடிவு செய்தார். 2017 இல் முடிவடைந்தது. இந்தப் திரைப்படத்திற்கு, தமிழ்த் திரைப்பட தணிக்கைக் குழு யு/ஏ சான்றிதழ் அளித்துள்ளது. 2018 ஆம் ஆண்டின் நடுவில் வெளியிட ஏற்பாடுகள் மேற்கொள்ளப்பட்டு வருகின்றன.

## திரையிடல்
இத்திரைப்படத்தின் முதற்திரையிடல் மெல்பேர்ன் நகரத்தில் நடந்த இந்தியத் திரைப்பட விழாவில் நடைபெற்றது. 2017 அக்டோபரில் நியூயார்க் நகரில் நடைபெற்ற நியூபெஸ்ட் எல்.ஜி.பி.டி. திரைப்பட விழாவில் திரையிடப்பட்டது. கொல்கத்தாவில் பன்னாட்டு எல்.ஜி.பி.டி. திரைப்படம் மற்றும் காணொளித் திருவிழாவில் திரையிடப்பட்டது. இதுவே இந்தியாவில் இத்திரைப்படத்தின் முதல் திரையிடல் ஆகும். பின்னர் 2017 திசம்பரில் சென்னையில் நடைபெற்ற 15 ஆவது பன்னாட்டுத் திரைப்படத் திருவிழாவில் திரையிடப்பட்டது. கொல்கத்தாவிலும் சென்னையிலும் இத் திரைப்படம் நல்ல வரவேற்பைப் பெற்றது.

ஐதராபாத்தில் நடைபெற்ற இரண்டாவது இந்திய உலகத் திரைப்பட விழாவில் திரையிடப்பட்டது. உலகின் பல்வேறு திரைப்படங்கள் போட்டியிட்ட நிலையில், நடுவர் குழுவால் இப்படம் சிறந்த திரைப்படமாகத் தேர்ந்தெடுக்கப்பட்டு விருது பெற்றுள்ளது

## நடிப்பு
* அனுபமா குமார் - லட்சுமியாக
* அஷ்வின்ஜித் - வருணாக
* அபிஷேக் ஜோசப் ஜார்ஜ் - கார்த்திக்காக
* ஜெயப்பிரகாஷ் - டாக்டர் ராம்
* கிஷோர் - கோபியாக
* சிறீரஞ்சனி- உமாவாக
* ஈஸ்வரி- சந்திராமா
* சரத்   - ரோகித்தாக
* மாயா சுந்தரகிருஷ்ணன் - மாயாவாக
* சாருக் அகமது -சாருக்காக
* சௌமித் யாதவ் - ஆகாஷாக

## மேற்கோள்கள்

## வெளியிணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2018 தமிழ்த் திரைப்படங்கள்
பகுப்பு:ஓரினச்சேர்க்கைத் திரைப்படங்கள்
பகுப்பு:ந.ந.ஈ.தி தமிழ்த் திரைப்படங்கள்